2.1.

Sistema tat-trażżin għat-tfal (“trażżin”) tfisser arranġament ta’ komponenti li jistgħu jinkludu t-taħlita ta’ ċineg jew komponenti flessibbli b’bokkla ta’ sigurtà, apparat għall-aġġustament, żidiet u f’ċerti każi tagħmir supplimentari bħal kerrikot, benniena għat-trabi li tinġarr, siġġu supplimentari u/jew ħarsien mill-impatt, li jistgħu jintrabtu ma’ vettura li taħdem bl-enerġija. Hija ddisinjata b’tali mod li tnaqqas ir-riskju li min jilbisha jweġġa’, fil-każ ta’ kolliżjoni jew ta’ tnaqqis f’daqqa tal-veloċità tal-vettura, minħabba li tkun limitata l-mobilità tal-ġisem ta’ min jilbisha. “ISOFIX” hija sistema għall-kollegament ta’ sistemi tat-trażżin għat-tfal ma’ vetturi li jkollhom żewġ ankraġġi tal-vetturi riġidi, żewġ żjidiet riġidi li jikkorrispondu fuq is-sistema tat-trażżin għat-tfal u mezz li jillimita r-rotazzjoni tal-irroljar (pitch rotation) tas-sistema tat-trażżin għat-tfal. 2.1.1. It-trażżin għat-tfal jaqa’ f’ħames “gruppi ta’ massa”: 2.1.1.1. il-grupp 0 għal tfal li jiżnu inqas minn 10 kg; 2.1.1.2. il-grupp 0 + għal tfal li jiżnu inqas minn 13-il kg; 2.1.1.3. il-grupp I għal tfal li jiżnu bejn 9 kg u 18-il kg; 2.1.1.4. il-grupp II għal tfal li jiżnu bejn 15-il kg u 25 kg; 2.1.1.5. il-grupp III għal tfal li jiżnu bejn 22 kg u 36 kg; 2.1.1.6. Is-sistemi tat-trażżin għat-tfal ISOFIX jaqgħu f’seba’ klassijiet ta’ daqs ISOFIX li ġew deskritti fl-Appendiċi 2 tal-Anness 17 għar-Regolament Nru 16: A - ISO/F3 : CRS (sistema tat-trażżin għat-tfal) għal tfal li għadhom kemm telqu jimxu għall-għoli kollu li tħares ’il quddiem B - ISO/F2 : CRS għal tfal li għadhom kemm telqu jimxu għal għoli mnaqqas li tħares ’il quddiem B1 - ISO/F2X : CRS għal tfal li għadhom kemm telqu jimxu għal tul imnaqqas li tħares ’il quddiem C - ISO/R3 : CRS għal tfal li għadhom kemm telqu jimxu ta’ daqs sħiħ li tħares lura D - ISO/R2 : CRS għal tfal li għadhom kemm telqu jimxu ta’ daqs imnaqqas li tħares lura E - ISO/R1 : CRS għal trabi li tħares lura F - ISO/L1 : CRS f’pożizzjoni xellugija li tħares lejn il-ġenb (kerrikot) G - ISO/L2 : CRS f’pożizzjoni leminija li tħares lejn il-ġenb (kerrikot) Grupp ta’ massa Kategorija tad-daqs ISOFIX Minn 0 – sa 10 kg F ISO/L1 G ISO/L2 E ISO/R1 Minn 0+ – sa 13-il kg C ISO/R3 D ISO/R2 E ISO/R1 I – 9 sa 18-il kg A ISO/F3 B ISO/F2 B1 ISO/F2X C ISO/R3 D ISO/R2 2.1.2. It-trażżin għat-tfal jaqa’ f’erba’ “kategoriji”: 2.1.2.1. Kategorija “universali” biex tintuża kif speċifikat fil-paragrafi 6.1.1, 6.1.3.1 u 6.1.3.2 fuq il-parti l-kbira tal-pożizzjonijiet tas-sits tal-vetturi, u b’mod partikolari dawk li ġew ivvalutati skont ir-Regolament Nru 16 – bħala li huma kompatibbli ma’ kategorija ta’ trażżin għat-tfal bħal din. 2.1.2.2. kategorija “ristretta” għall-użu kif speċifikat fil-paragrafi 6.1.1 u 6.1.3.1 għall-pożizzjonijiet tas-sit indikati għal tipi ta’ vetturi partikolari kif indikat jew mill-manifattur tat-trażżin għat-tfal jew mill-manifattur tal-vettura: 2.1.2.3. kategorija “semiuniversali” għall-użu kif speċifikat fil-paragrafi 6.1.1 u 6.1.3.2; 2.1.2.4. kategorija ta’ “vetturi speċifiċi” għall-użu jew; 2.1.2.4.1. fuq tipi speċifiċi ta’ vettura, skont il-paragrafi 6.1.2 u 6.1.3.3; jew 2.1.2.4.2. bħala trażżin għat-tfal maħsub bħala “parti mill-vettura” (built in). 2.1.3. Is-sistema taż-żamma tas-sistemi tat-trażżin għat-tfal tista’ tkun ta’ żewġ klassijiet: klassi integrali jekk iż-żamma tat-tfal fis-sistema tat-trażżin tkun indipendenti minn kwalunkwe mezz ikkollegat direttament mal-vettura; klassi mhux integrali jekk iż-żamma tat-tfal fis-sistema tat-trażżin tkun tiddependi fuq kwalunkwe mezz li jkun ikkollegat direttament mal-vettura; 2.1.3.1. “trażżin parzjali” tfisser tagħmir, bħal booster cushion (kuxxin li tippermetti lit-tfal iħarsu barra mit-tieqa u hija maħsuba biex tidħol eżatt fis-sit tal-karozza), li, meta tintuża flimkien ma’ ċinturin tas-sigurtà għall-adulti, li jgħaddi madwar il-ġisem tat-tfal jew irażżan it-tagħmir li fih jitpoġġew it-tfal, jifforma sistema kompleta ta’ trażżin għat-tfal; 2.1.3.2. “booster cushion” tfisser kuxxin soda, li tista’ tintuża ma’ ċinturin tas-sigurtà għall-adulti.